**ტექნიკური დავალება**

**ხრამის სათავე ნაგებობის სანიტარულ ტერიტორიაზე არსებული I აწევის**

**(მარნეულის მიმართულებით) სატუმბი სადგურის რეკონსტრუქცია რეაბილიტაცია**

ხრამის სათავე ნაგებობის სანიტარულ ტერიტორიაზე, განთავსებულია ძველი სატუმბი სადგური (მარნრულის მიმართულებით), სადაც მუშაობს 6კვ. ძაბვაზე მხოლოდ 2 ერთეული ტუმბო აგრეგატი. (320კვტ. და 400კვტ.)

შენობა საკმაოდ მოცულობითია და მოსაწესრიგებელია სამშენებლო თვალსაზრისით. მიღებული იქნა საერთო გადაწყვეტილება, რომ მოწესრიგდეს შენობის ის ნაწილი, სადაც განთავსდება ახალი აპარატურა და მორიგე დარაჯის ოთახი.

შენობაში განთავსებულია ძველი, მაღალი ძაბვის უჯრედები. (6კვ.)

საპროექტო ტექნიკური დავალება მოიცავს შემდეგ საკითხებს :

* სატუმბი სადგურის 6კვ-ს არსებულ მაღალი ძაბვის უჯრედებს გაუკეთდეს დემონტაჟი ეტაპობრივად, ისე რომ არ შეწყდეს ტუმბო აგრეგატების მუშაობა.
* მოეწყოს ევროპული წარმოების ახალი 6კვ უჯრედები, თანდართული სქემის შესაბამისად.
* უჯრედებში ჩამონტაჟდეს 6კვ. ელეგაზური ან ვაკუმური ამომრთველები.
* მართვისა და დაცვის აპარატურა, რომლებიც განთავსდება 6კვ-ს უჯრედებში უნდა იყოს ევროპული წარმოების, თანამედროვე შესრულებით. ასევე აპარატურას გავლილი უნდა ქონდეს სატესტო რეჟიმი.
* სატუმბ სადგურში განთავსებული 6კვ-ს უჯრედების მართვა უნდა განხორციელდეს დისტანციურად, მკვებავი ფიდერის გამორთვა და სექციების გაერთიანება, ასევე განმხოლოება.
* დისტანციურად განხორციელდეს ძრავების ჩართვა გამორთვის პროცესი. პროექტირებისას გათვალისწინებული უნდა იყოს SCADA-ს სისტემის სპეციალისტების ჩართულობა, ავტომატიზაციის ყველა საკითხში..
* უჯრედები განაწილდეს ორ სექციად, თითოეული სექციისთვის თითო შემყვანი ფიდერი “სამანქანო დარბაზი 1“ და “სამანქანო დარბაზი 2“ .
* 6კვ-ს მკვებავი, არსებული ფიდერი “სამანქანო დარბაზი 2“ დაზიანებულია, აღსადგენია 6 ერთეული რკინაბეტონის საყრდენი, სახაზო გამთიშველი და ეგხ-ის კომპლექტი (ფოლად-ალუმინის სადენი, იზოლატორები, და უჯრედის მკვებავი კაბელი, პარამეტრები დადგინდეს პროექტირების დროს).
* შენობაში, სადაც განთავსდება 6კვ. უჯრედები უნდა მოწესრიგდეს კოსმეტიკურად, მოეწყოს განათებისა და საშტეფსელო როზეტების ქსელი.
* შემოწმდეს და მოწესრიგდეს საკაბელო არხები, როგორც უჯრედების ქვემოთ ასევე სამანქანო დარბაზში. შეიცვალოს საკაბელო არსების სახურავები.
* ახალი 6კვ. უჯრედების წინ იატაკზე განთავსდეს რეზინის შემოწმებული ხალიჩები .
* შეიცვალოს ძალოვანი და საკონტროლო კაბელები, მათი გაყვანა განხორციელდეს კედელზე დამაგრებული პერფორირებული საკაბელო ხონჩებით, რომლებზეც კაბელები დამაგრდება პოლიეთილენის აბზინდებით. (რაოდენობა დადგინდეს პროექტირების დროს).
* შემცირებულ, საპროექტო შენობას ჩაუტარდეს კოსმეტიკური სამუშაოები, მოეწყოს შიდა და გარე განათების და საშტეფსელო როზეტების ქსელი. შიდა და გარე განათებისთვის გამოყენებული იქნას პროჟექტორის ტიპის LED სანათები დიოდებით. (სიმძლავრე დადგინდეს პროექტირების დროს).
* არსებული სატუმბი სადგურის მიმდებარე ტერიტორია შემოიღობოს მაღალი ხარისხის მასალით, მოეწყოს ღობე ჭიშკრით და კუტიკარით, თანამედროვე სტანდარტების შესაბამისად.
* არსებული დამიწების კონტურის წინაღობა შემოწმდეს, თუ მოთხოვნას (4 ომს) ვერ აკმაყოფილებს, შეიცვალოს ახალი კონტურით, რომელზეც დაერთდება ყველა ელ. დანადგარის კორპუსი, გამანაწილებელი უჯრედების ჩათვლით.